ନୂଆଦିଲ୍ଲୀଃ ଭାରତରେ କରୋନା ଭୂତାଣୁ ଯୋଗୁ ଦୈନିକ ସଂକ୍ରମଣ ଦିନକୁ ଦିନ ରେକର୍ଡ ସଂଖ୍ୟାରେ ବୃଦ୍ଧି ପାଇବାରେ ଲାଗିଛି। ଗତ ୨୪ ଘଣ୍ଟାରେ ୨୨ ହଜାର ୭୭୧ ନୂଆ ରୋଗୀ ଚିହ୍ନଟ ହୋଇଛନ୍ତି। ସେହିପରି ୪୪୨ ରୋଗୀ ପ୍ରାଣ ହରାଇଛନ୍ତି। ଅନ୍ୟପଟେ ତାମିଲନାଡୁରେ ୧ ଲକ୍ଷ ଡେଇଁଛି କରୋନା। ଏଠାରେ ଶନିବାର ସୁଦ୍ଧା ୧ ଲକ୍ଷ ୨ ହଜାର ୭୨୧ ସଂକ୍ରମିତ ଚିହ୍ନଟ ହୋଇଛନ୍ତି। ଦେଶରେ ମୋଟ ଆକ୍ରାନ୍ତଙ୍କ ସଂଖ୍ୟା ୬ ଲକ୍ଷ ୪୮ ହଜାର ୩୧୫କୁ ବୃଦ୍ଧି ପାଇଥିବାବେଳେ ୧୮ ହଜାର ୬୫୫ ଜଣଙ୍କ ମୃତ୍ୟୁ ଘଟିଛି। ଏବେ ଦେଶରେ ୨ ଲକ୍ଷ ୩୫ ହଜାର ୪୩୩ ରୋଗୀ ସକ୍ରିୟ ଥିବାବେଳେ ୩ ଲକ୍ଷ ୯୪ ହଜାର ୨୨୭ ଜଣ ସୁସ୍ଥ ହୋଇଥିବା କେନ୍ଦ୍ର ସ୍ବାସ୍ଥ୍ୟ ମନ୍ତ୍ରଣାଳୟ ପକ୍ଷରୁ ସୂଚନା ମିଳିଛି।
ଅନ୍ୟପଟେ ମହାରାଷ୍ଟ୍ରରେ କରୋନା ଆକ୍ରାନ୍ତଙ୍କ ସଂଖ୍ୟା ସର୍ବାଧିକ ୧ ଲକ୍ଷ ୯୨ ହଜାର ୯୯୦ରେ ପହଞ୍ଚିଛି। ଏଠାରେ ମୃତ୍ୟୁ ସଂଖ୍ୟା ୮ ହଜାର ୩୭୬କୁ ବଢ଼ିଛି। ଦିଲ୍ଲୀରେ ୯୪ ହଜାର ୬୯୫ ଜଣ କରୋନାରେ ଆକ୍ରାନ୍ତ ହୋଇଥିବାବେଳେ ୨୯୨୩ ଜଣ ପ୍ରାଣ ହରାଇଛନ୍ତି। ତାମିଲନାଡୁରେ ୧ ଲକ୍ଷ ୨ ହଜାର ୭୨୧ କରୋନା ସଂକ୍ରମିତ ଏବଂ ୧୩୮୫ ରୋଗୀଙ୍କ ମୃତ୍ୟୁ ଘଟିଛି। ଗୁଜରାଟରେ ସଂକ୍ରମିତ ସଂଖ୍ୟା ୩୪ ହଜାର ୬୮୬କୁ ବୃଦ୍ଧି, ୧୯୦୫ ଜଣଙ୍କ ମୃତ୍ୟୁ ହୋଇଛି। ଏହାବ୍ୟତୀତ ଉତ୍ତରପ୍ରଦେଶରେ ୨୫ ହଜାର ୭୯୭ ସଂକ୍ରମିତ ଓ ୭୪୯ ମୃତ, ପଶ୍ଚିମବଙ୍ଗରେ ୨୦ ହଜାର ୪୮୮ ଆକ୍ରାନ୍ତ ଓ ୭୧୭ ମୃତ, ହରିୟାଣାରେ ୧୬ ହଜାର ୩ ଆକ୍ରାନ୍ତ ଏବଂ ୨୫୫ ମୃତ, ଆନ୍ଧ୍ରପ୍ରଦେଶରେ ୧୬ ହଜାର ୯୩୪ ଆକ୍ରାନ୍ତ ଏବଂ ୨୦୬ ମୃତ, ତେଲେଙ୍ଗାନାରେ ୨୦ ହଜାର ୪୬୨ ସଂକ୍ରମିତ ଓ ୨୮୩ ମୃତ, କର୍ଣ୍ଣାଟକରେ ୧୯ ହଜାର ୭୧୦ ଆକ୍ରାନ୍ତ ଓ ୨୯୩ ମୃତ, ରାଜସ୍ଥାନରେ ୧୯ ହଜାର ୫୨ ଆକ୍ରାନ୍ତ ଓ ୪୪୦ ମୃତ, ଜାମ୍ମୁ-କାଶ୍ମୀରରେ ୮୦୧୯ ସଂକ୍ରମିତ ଓ ୧୧୯ ମୃତ, ମଧ୍ୟପ୍ରଦେଶରେ ୧୪ ହଜାର ୨୯୭ ସଂକ୍ରମିତ ଓ ୫୯୩ ମୃତ, ବିହାରରେ ୧୧ ହଜାର ୧୧୧ ଆକ୍ରାନ୍ତ ଓ ୮୪ ମୃତ, ଆସାମରେ ୯୮୦୦ ଆକ୍ରାନ୍ତ ଓ ୧୪ ଜଣଙ୍କ ମୃତ୍ୟୁ ଘଟିଥିବା ସୂଚନା ମିଳିଛି।
